CELEX: 22006D0041
Language: bg
Date: 2006-03-10 00:00:00
Title: Решение № 41/2006 на Съвместния комитет на ЕИП от 10 март 2006 година за изменение на Протокол 31 към Споразумението за ЕИП относно сътрудничеството в специфични области извън четирите свободи

Важна правна забележка

|

22006D0041

Официален вестник n° L 147 , 01/06/2006 стр. 0064 - 0065

		Решение № 41/2006 на Съвместния комитет на ЕИПот 10 март 2006 годиназа изменение на Протокол 31 към Споразумението за ЕИП относно сътрудничеството в специфични области извън четирите свободиСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Протокол 31 към Споразумението е изменен с Решение № 107/2005 на Съвместния комитет на ЕИП от 8 юли 2005 г. [1].(2) Подходящо е да се разшири сътрудничеството на договарящите страни по Споразумението, като се включи Решение 2004/387/ЕО на Европейския парламент и на Съвета от 21 април 2004 г. относно взаимно предоставяне на паневропейски електронноправителствени услуги за публичните администрации, стопанските предприятия и гражданите (IDABC) [2].(3) Протокол 31 към Споразумението трябва следователно да се измени, за да може това разширено сътрудничество да влезе в сила от 1 януари 2006 г.,РЕШИ:Член 1Протокол 31 към Споразумението се изменя съгласно указаното в приложението към настоящото решение.Член 2Настоящото решение влиза в сила в деня след като последната нотификации до Съвместния комитет на ЕИП съгласно член 103, параграф 1 от Споразумението е направена [***].То се прилага от 1 януари 2006 г.Член 3Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 10 март 2006 година.За Съвместния комитет на ЕИППредседателR. Wright[1] ОВ L 306, 24.11.2005 г., стр. 45.[2] ОВ L 144, 30.4.2004 г., стр. 65, поправен с ОВ L 181, 18.5.2004 г., стр. 25.[***] Посочени са конституционни изисквания.--------------------------------------------------ПРИЛОЖЕНИЕЧлен 17 (Телематичен обмен на данни между администрациите (IDA)) от Протокол 31 към Споразумението се изменя, както следва:а) Заглавието се заменя със следното:"Телематичен обмен на данни"б) Текстът в параграф 1 се заменя със следното:"Държавите от ЕАСТ, считано от 1 януари 1997 г., участват в проектите и дейностите на програмите на Общността, предвидени в параграф 5, буква a), в съответствие с работната програма от допълнение 3 към този Протокол, и от 1 януари 2006 г. участват в проектите и дейностите на програмата на Общността, предвидена в параграф 5, буква б), в степента, в която тези проекти и дейности поддържат останалото сътрудничество на договарящите страни."в) В параграф 2, "програма" се заменя с "програми", а "параграф 4" се заменя с "параграф 5".г) В параграф 3, "параграф 4" се заменя с "параграф 5, буква a)".д) След параграф 3 се създава следният параграф:"4. Държавите от ЕАСТ, от началото на сътрудничеството по програмата, предвидена в параграф 5, буква б), участват изцяло, без право на глас, в имащите отношение към ЕИП части на Паневропейския комитет за електронноправителствени услуги (PEGSCO), който оказва съдействие на Европейската комисия в прилагането, управлението и развитието на тази програма, в проектните части от нея, имащи отношение към ЕИП."е) Параграф 4 става параграф 5.ж) В параграф 5 преди първото тире се добавя следното:"а) с цел участие от 1 януари 1997 г.:"з) В края на параграф 5 се добавя следното:"б) с цел участие от 1 януари 2006 г.:- 32004 D 0387: Решение 2004/387/ЕО на Европейския парламент и на Съвета от 21 април 2004 г. относно взаимно предоставяне на паневропейски електронноправителствени услуги за публичните администрации, стопанските предприятия и гражданите (IDABC) (ОВ L 144, 30.4.2004 г., стр. 65), поправено с ОВ L 181, 18.5.2004 г., стр. 25."--------------------------------------------------